## KAWENTENAN DRESTA SATUA BALI RING PASRAMAN WIDYA SANTHI DESA PENARUKAN BULELENG
Ida Ayu Eka Sinta Oktariyanti 1 , Ida Ayu Sukma Wirani 1 , I. B. Rai 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {dayusinta676@ymail.co.id, sukma.wirani , bagus.rai} @ undiksha.ac.id

## KUUB
Tetilikan  puniki  matetujon  nlatarang;  (1)  kawentenan  dresta  satua  Bali  ring Pasraman,  (2)  tata  cara  ngajegang,  lan  (3)  penampen.    Wit  data  sajeroning tetilikan  puniki  inggih  punika  kawentenan  dresta  satua  Bali  ring  pasraman  Widya Santhi  Desa  Penarukan Buleleng . Tetilikan puniki nganggen kramaning  praktiasa, kuisioner ,  sadu  wicara,  lan dokumentasi . Data tureksa  sane  kanggen;  (1) identifikasi data;  (2) reduksi  data ; (3)  nlatarang data ;  lan (4) panyutetan . Pikolih tetilik  kawentenan  dresta satua  Bali  ring  pasraman  widya  santhi  Desa  Penarukan Buleleng,  sakadi;  (1)  kawentenan  dresta  satua  Bali  ring  pasraman  Widya  Santhi Desa Penarukan Buleleng puniki becik pisan kawentenannyane, akeh alit-alit sane ngamiletin  paplajahan  masatua  (2)  tata  cara  ngajegang  dresta  masatua  Bali majalaran antuk pasraman puniki inggih punika ngundang alit-alit saking SD, SMP, SMA  lan  selanturnyane  ring  wewidangan  pakraman  penarukan,  usan  nika kapupulang,  kaicenin  satua,  kawigunan  lan  pentingnyane  malajah    masatua  Bali, guru masatua becik lan ngulangunin, selanturnyane prasida katerapang olih sisia, lan  (3)  penampen  Guru  lan  para  sisia  ring  pasraman  widya  santhi  indik  satua inggih  punika  manut  guru  satua  punika  pinaka cerminan laksana  jadma  ring marcapada,  manut  para  sisia  satua  punika  akeh  madaging  paplajahan    mangda iraga malaksana sane becik.
Kruna jejaton : Dresta, Satua Bali, Pasraman

## ABSTRAK
Penelitian  ini  bertujuan  menjelaskan  tentang  (1)  keberadaan  tradisi  satua  Bali  di pasraman,  (2)  tata  cara  melestarikan,  dan  (3)  pendapat.  Sumber  data  dalam penelitian ini adalah keberadaan tradisi satua Bali di pasraman widya santhi Desa Penarukan  Buleleng.  Penelitian  ini  menggunakan  metode  observasi,  kuisioner, wawancara,  dan  dokumentasi.  Analisis  data  yang  digunakan  (1)  identifikasi  data; (2)  reduksi  data;  (3)  klasifikasi  data;  dan  (4)  kesimpulan.  Hasil  penelitian keberadaan tradisi satua Bali di pasraman widya santhi Desa Penarukan Buleleng, antara  lain:  (1)  keberadaan  tradisi  satua  Bali  di  pasraman  Widya  Santhi  Desa Penarukan  Buleleng  ini  sangat  bagus  keberadaannya,  banyak  anak-anak  yang menyukai  pelajaran  masatua  (2)  tata  cara  melestarikan  tradisi  mesatua  Bali melalui pasraman ini adalah mengundang anak-anak dari jenjang  SD, SMP, SMA dan  sederajat  di  sekitaran  pakraman  Penarukan,  setelah  itu  dikumpulkan, diberikan  satua,  kegunaan  dan  pentingnya  belajar  masatua  Bali,  guru  bercerita dengan baik dan menarik, setelah itu anak-anak lalu menerapkannya, (3) pendapat Guru  dan  siswa  di  pasraman  widya  santhi  tentang  satua  adalah  menurut  guru satua itu seperti cerminan perilaku manusia di dunia, menurut para siswa satua itu banyak berisi pelajaran supaya kita berprilaku yang baik.
Kata kunci : tradisi, Satua Bali, Pasraman

## ABSTRACT
This study aims to explain about (1) the existence of  satua Bali tradition in  pasraman,  (2)  preservation  procedure,  and  (3)  opinion.  Sources  of  data  in  this study is the existence of the tradition of satua Bali in pasraman Widya Santhi Desa Penarukan  Buleleng.  This  research  uses  observation  method,  questionnaire, interview,  and  documentation.  Analysis  of  data  used  (1)  identification  of  data;  (2) data  reduction;  (3)  data  classification;  and  (4)  conclusions.  Result  of  research  of existence  of  tradition  of  satua  Bali  in  pasraman  widya  santhi  Desa  Penarukan Buleleng,  among  others:  (1)  existence  of  satua  Bali  tradition  in  pasraman  Widya Santhi Desa  Penarukan Buleleng  is very  good existence, many children  who love masatua lesson (2) the tradition of mesatua Bali through this pasraman is to invite children  from  elementary,  junior  high  and  senior  level  around  pakraman Penarukan,  then  collected,  given  satua,  the  usefulness  and  importance  of  study masatua  Bali,  the  teacher  told  the  story  well  and  interesting,  (3)  Teacher's  and students' opinion in pasraman widya santhi about satua is according to the teacher of  the  parent  is  like  a  reflection  of  human  behavior  in  the  world,  according  to  the students of the satua contains many lessons so that we will behave well.
Keywords : tradition, Satua Bali, Pasraman

## PURWAKA
Basa,  sastra  lan  aksara  Bali dahat mapaiketan sareng dresta ring kauripan parajana Bali. Nika mawinang,  ring  Bali pemerintah dahat  ngutamayang  basa  Bali,  sane mangkin  sampun  prasida  kacingak pembinaan basa  Bali  malarapan antuk  wentennyane penyuluh basa Bali ring soang-soang Desa. Kawentenan penyuluh puniki,
dereng  wenten  ring  wewidangan sane  lianan,  sane  madue  basa daerah  ring  Indonesia”  (Suaka, 2004:36).  Basa  dahat  mawiguna pisan ring kahuripan parajana. Mawit saking nganggen basa punika
manusa  prasida  nguningayang  orti sareng  jadma  lianan.  Basa  taler ngangganin  seni  lan  budaya  kerana basa  lan  budaya  madue  paiketan sane  nenten  prasida  kapasahang, santukan  samian  punika  wantah masikan  sane  prasida  ngwentuk  lan saling ngwangun ring kahuripan.
Kasusastraan  lan  kebudayaan ring  kauripan  parajana  utamanyane ring  Bali  sampun  kaloktah  nyantos ka  dura  Negara.  Silih  sinunggil kasusastraan  sane  sampun  lumrah kauningin  inggih  punika  satua-satua Bali. Satua yening ring basa Indonesia kasengguh cerita dongeng .  Satua  pamekasnyane  ring Bali  sampun  wenten  saking  dumun.
Ngenenin  indik  kawentenan  satua ring  Bali,  wenten  makudang-kudang satua sane nglimbak nganutin sapasira  sane  dados  pragina  tur sapunapi parisolahnyane. Indike punika  prasida  kauningin  saking makeh  satua-satua,  minakadi  satua sane  nyaritayang  indik  parisolah para Dewa, manusa, beburon, miwah  pecampuhan  manusa  sareng beburon.
Kawentenan  satua  lan  dresta
masatua Bali sane mangkin sampun sayan nenten kauratiang sangkaning kawentenan teknologi sane  sampun nincap. Teknologi modern kabaosang sampun ngiusin kawentenan  basa  lan budaya sane wenten  ring  Bali.  Punika  taler parikrama  masatua  sampun  sayan kalempasang,  santukan  akehnyane lilacita sane sampun nglimbak. Akeh para anak alit, para sisia lan yowana sane seneng maplalian game ring hp android ,  mabalih film  kartun ,  miwah sane  lianan.  Kawentenane  punika sane  ngawiang  lali  tur  nenten  urati kapining kawentenan dresta masatua  Bali.  Parindikan  inucap pinaka silih sinunggil sane ngawinang  dresta  masatua  punika sayan rered kawentenannyane . Sajeroning  kawentenan  satua punika, raris ngwentuk dresta
masatua ring Bali. “Pakaryan masatua puniki kalaksanayang olih I Pekak  miwah  rerama,  sane  kaicen sareng pianaknyane utawi cucunyane. Masatua puniki lumbrahnyane kalaksanayang ritatkala  wengi  kemanten,  krana semeng  ngantos  sande  rerama nglaksanayang pakaryan nyane, punika  mawinan  ring  wengine  wau prasida kalaksanayang masatua nuju pianaknyane jagi sirep” (Suaka, 2004:61).
Kawentenan  satua  lan  dresta masatua Bali sane mangkin sampun sayan nenten kauratiang sangkaning kawentenan teknologi sane  sampun nincap. Teknologi modern kabaosang sampun ngiusin kawentenan  basa  lan budaya sane wenten  ring  Bali.  Punika  taler parikrama  masatua  sampun  sayan kalempasang,  santukan  akehnyane lilacita sane sampun nglimbak. Akeh para anak alit, para sisia lan yowana sane seneng maplalian game ring hp android ,  mabalih filmkartun ,  miwah sane  lianan.  Kawentenane  punika sane  ngawiang  lali  tur  nenten  urati kapining kawentenan dresta masatua  Bali.  Parindikan  inucap pinaka silih sinunggil sane
ngawinang  dresta  masatua  punika sayan rered kawentenannyane.
Sane mangkin alit-alite merasa kimud  malajahin  basa  Bali,  napi malih  ngresepang  satua  basa  Bali. Lianan  punika  taler  ring  kaluwarga pamekasne  para  rerama  sampun arang  sane  ngamargiang  dresta satua Bali majeng ring pianaknyane. Para  rerama  ring  aab  jagate  sekadi mangkin, galahnyane akeh kaanggen  ngrereh  pangupa  jiwa saking  semeng  nyantos  peteng,
galahe nenten prasida yening ngicenin  geginan  masatua.  Pikobet punika  raris  ngranayang  pianak nyane  nenten  uning  tekening  satua- satua  Bali.  Punika mawinan  alit-alite mangkin kabaosang krisis moral .
Kawentenan  pasraman  dahat ngwantu  jagi  kaanggen  ngentasin krisis  moral  punika,  pamekasnyane pasraman  punika  ngajain  alit-alite indik  budaya  Bali  sane  marupa praktik lan teori nganutin  ajahan dharma sumangdane prasida nglaksanayang  tri  kaya  parisudha ring jagate. Pasraman puniki prasida ngembasang  sisia-sisia mapineh  lan maparilaksana sane becik. Pasraman  niki  kalaksanayang  sane awuku ping kalih. Puniki silih sinunggil  upaya  ngajegang  dresta ring Bali, khususnyane Dresta Masatua  Bali  sane  sayan  rered kawentenane. Ring  penelitian  puniki  panilik jagi nyelehin indik kawentenan dresta satua Bali, tata cara ngajegang  dresta  masatua  Bali  lan penampen  guru  lan  sisia  ring pasraman  widya  santhi  indik  satua
Bali.  Antuk  punika,  titiang  ngambil murda kawentenan dresta satua Bali ring  Pasraman  Widya  Santhi  Desa Penarukan Buleleng.
Panilik ngrereh makudang- kudang  pikobet  sane  mapaiketan sareng dadalan pikobet sane sampun  kabahbahang  ring  ajeng. Pikobet sane sampun karereh minakadi(1)  Sapunapi  kawentenan dresta  satua  Bali  ring  Pasraman Widya Santhi Desa Penarukan Buleleng?  (2)  Sapunapi  tata  cara ngajegang  dresta  masatua  Bali majalaran  antuk  Pasraman  Widya Santi ring Desa PenarukanBuleleng? (3) Napi tetujon kawentenang pasraman Widya Santhi Desa Penarukan  Buleleng?  (4)    Sapunapi penampen  para  sisia  ring  pasraman Widya Santi Desa Penarukan Buleleng  indik  satua  Bali?  (5) Sapunapi penampen guru ring pasraman Widya Santi Desa Penarukan  Buleleng  indik  satua Bali?  lan  (6)  Sapunapi  guna  sarat satua-satua sane  kaajahin ring pasraman Widya Santhi Desa Penarukan Buleleng?
Saking  nenem  pikobet  sane sampun  katlatarang  ring  ajeng, panilik ngawatesin antuk tiga pikobet manten.  panilik  ngawatesin  antuk tiga  pikobet  manten.  Ring  tetilikan puniki, kawentenan dresta, tata cara ngajegang, lan penampen guru/ para sisia  ring  pasraman  Widya  Santhi Desa  Penarukan  Buleleng  indik satua Bali. Bantang pikobet tetilik:(1) Sapunapi  kawentenan  dresta  satua Bali  ring  Pasraman  Widya  Santhi Desa  Penarukan  Buleleng?  (2) Sapunapi tata cara ngajegang dresta masatua Bali majalaran antuk Pasraman  Widya  Santi  ring  Desa Penarukan Buleleng?Lan(3) Sapunapi  penampen  para  sisia  ring pasraman Widya Santi Desa Penarukan  Buleleng  indik  satua Bali?
Tetujon  tetilik:  (1)  Mangda prasida  uning  kawentenan  dresta satua  Bali  ring  Pasraman  Widya Santi    Desa  Pakraman  Penarukan Buleleng;  (2)  Mangda  prasida  uning tata  cara  ngajegang  dresta  masatua Bali  majalaran  antuk  Pasraman Widya  Santi  ring  Desa  enarukan Buleleng;  lan(3)  Mangda  prasida uning  penampen  para  sisia  ring
Pasraman  Widya  Santi  indik  satua Bali. Kawigunan tetilik puniki prasida  kabinayang  dados  kalih, inggih  punika  kawigunan  pamucuk miwah kawigunan panglimbak. Makakalih  kawigunan  punika  sakadi ring sor:(1) prasida ngicenin
kaweruhan  indik  Dresta  lan  Budaya Bali; (2) kawigunan panglimbak sane pacang  mawiguna majeng ring krama, panilik, miwah panilik lianan. Kasusastraan  inggih  punika pikolih saking pangawi sane
ngametuang  antuk  basa.  Manut djoko pradopo, dkk. (2013 :9) sastra prasida  kaanggen  maosang  indik gejala  sane  prasida  kacingakin  ring para  krama.  NglanturKuthaRatna (2009  :124)  maosang  sastra  nenten
je  pinaka  napi  sane  kabaos  lengut kemanten, nanging pinaka jangkepan  sane  prasida  katerima olih  para  krama,  sane  mabinaan, sakadi tata titi miwah adat istiadat. Manut ring aab nyane kasusastraan  Bali  kakepah  dados kalih soroh inggih punika kasusastraan  Bali  Purwa  lan  Bali Anyar.  Kasusastraan  Bali  Purwa punika  kasusastraan  sane  sampun katami  saking  riin  gumanti  sampun leket  ring  kayun  parajanane,  taler leket  ring  pustaka  suci  Agama
Hindu.  Kasusastraan  Bali  Purwa punika kawangun antuk tigang pahan, inggih punika tembang (puisi), gancaran ( prosa ),lan palawakya. Kasusastraan Bali Anyar inggih  punika  kasusastraan  Bali sane  metu  saking  pawerdian  lan lelimbakan  kasusastraan nasional . Kasusastraan Bali Anyar  akeh pisan wangun  nyane  sakadi  satua  bawak , novel, puisi lan drama . Kasusastraan Bali inggih punika saluir pangweruh sane medal saking  pikayunan  para  sujana  sane marupa ajah-ajahan, tutur-tutur sane luhing  utama,  sane  nganggen  basa Bali  lan  kawi  tur  kasurat  ngangge aksara  Bali  lan  latin  sane  katami rauh mangkin. Taler wenten kasusastraan  sane  nenten  kasurat sane  kabaos  sastra  tutur  ( lisan ) sakadi satua miwah sane tiosan.
Sastra  lisan inggih  punika kasusastraan sane nglingkupin kawentenan  semita  utawi ekspresi kasusastraan  krama  ring  sajeroning budaya sane kawedar secara nglantur kapungkur wekas kawentenan  sastra lisan punika (saking cangkem ring cangkem sane tiosan)(Astika, 2014: 2). Manut Suwardi  (2011:  1999)  nguningayang wigunan saking sastra lisan utamannyane prasida kakepah dados  papat,  inggih  punika  didaktif, pinaka panglipur lara, pinaka wentuk penampen miwah sastra lisan kaanggen dados sasindiran. Ceciren
sastra lisan inggih punika sekadi tata cara ngawedar lan ngalimbakangnyane, kolektif, anonym, tradisional, madue makudang versi, madue wiguna ring sajeroning paguyupan krama, madue  wentuk  utawi  pola  miwah madue pola sastra. Satua inggih punika silih sinunggil  wangun  kria  sastra  Bali sane marupa papalihan saking sastra  gancaran.  Kamus  Besar Bahasa  Indonesia  (KBBI)  nlatarang satua  inggih  punika  carita  sane nyritayang indik kejadian ring zaman sane  sampun  lami,  kejadiannyane punika durung pastika kawentenannyane.
Antara  (2006  :1)  ngimbuhin satua  inggih  punika  wangun  carita sane  wenten  ring  kauripan  krama Bali  lan  sampun  kauningin  saking lami  tur  nenten  wenten  wasta  sang sane  nyurat  lan  nenten  kauningin warsa carita punika kakawi.
Sudjana  (2005:  83)  maosang carita  utawi  prosa  krama  sane kaparcayain yakti kawentenannyane, terutaman  ipun  kaanggen  hiburan yadiastun  akeh  sane  ngambarang kejatian saking carita punika, madaging  paplajahan  moral  utawi sindiran.
Manut  sekadi  Tinggen  (2001: 20)  maosang  satua  inggih  punika pupulan makudang-kudang lengkara sane  nyaritayang  kauripan  saking witnyane  nyantos  puput.  Dados katingkesan  satua  inggih  punika wangun  carita  sane  wenten  ring kauripan  krama  Bali  sane  marupa carita fantasi utawi khayalan sane nenten  kauningin  keyaktiyannyane, nanging satua puniki sampun
kauningin  daweg  dumun  tur  nenten wenten  wasta  pawanginyane  lan warsa karya sastra puniki kakawi. Manut Tinggen (2001: 14) maosang  satua  Bali  madue  ceciren inggih  punika  :  Wastan  saking pangawinyane nenten kasurat ( anonym) , Inti
saking carita
dadosnyane  karereh  untengnyane sane marupa makna tersirat , Nganggen lengkara pamungkah
sakadi  “ade  kone  tuturan  satua”, miwah  Nganggen  kruna  “lantas laut”,Yening  wenten  kata  sambung ring  carita,  kata  sambung  sane kaanggen punika “maan”.
Antara (2011:45) maosang Satua  sane  sampun  nglimbak  ring krama  Bali  prasida  kabinayang manut  soroh  caritanyane  inggih punika  fabel,  mite,  legenda,  sage, miwah lelucon.
Manut  praginanyane  wenten pepitu  sorohan  pragina,  Antara (2011:  73)    inggih  punika  Pragina buron sareng buron, Pragina manusa  sareng  beburon,  Pragina manusa  sareng  manusa,  Pragina manusa, buron, lan raksasa, Pragina bhatara  sareng  manusa,  Pragina Bhatara,  manusa  lan  buron,  miwah Pragina bhatara lan beburon.
Antara  (2006:  25)  maosang satua  madue  kawigunan  sakadi Numbuhang  sesawangan  ( imajinasi) lan  reragragan  ( daya  fantasi  anak) , Nglimbakang  parisolah  sane  urati (kritis) lan  jemet  ( kreatif) ,  Prasida minayang  parisolah  sane  becik  lan sane  patut  katulad,  miwah  Madue rasa bakti lan andel ring padewekan muah  solah  sane  becik  majeng  ring para anome.
Suastika  (2011:  20)  maosang ring  paplajahan  satua  Bali  punika sisia  prasida  uning  ring  sajeroning kawigunan  satua  pinaka  tatuladan ring  kahuripan  sekadi  kawigunan ring kahanan pendidikan, kawigunan ring  kahanan  religius,  kawigunan ring kahanan sosial, miwah kawigunan ring kahanan bebanyolan. Suksman utawi teges mapaiketan sareng pralambang, inggih  punika  maosang  inggian parindikan  sane  becik, nilai sane kaerasang  olih  kramane  pinaka parindikan sane dahat mabuat miwah  madue nilai  positif ring
kahuripan. ManutSuastika (2011: 33) suksman  tradisi  lisan  (satua)  punika wenten  5,  inggih  punika  suksman pemersatu,  suksman  kontrol  sosial, suksman  religius,  miwah  suksman bebanyolan.
Ring  sajeroning  mababaosan,
miarsayang kaangkenin pinaka kawikanan komunikasi  verbal sane dahat  meweh  pisan  yening  saihang antuk komunikasi verbal sane tiosan, sekadi mababaosan, nyurat, ngawacen  saantukan  dahat  akedik pisan  sane  prasida  nglaksanayang saha  becik.  Miarsayang  wantah sinalih  tunggil  kawagedan  mabasa sane  prasida  kadruenang.  Bilih-bilih saking makasami kawagedan mabasa, miarsayang prasida kapikayunin  pinaka  pabinayan  sane pinih ageng.  Amunapi ja becik utawi luihnyane  iraga  miarsayang,  punika madue  pikolih  sane  ageng  sareng pamargin pakaryan iraga lan kabecikan  paiketan  iraga  sareng jatma  tiosan.  Pamitutur  sane  becik lan antar pacang mikolihang kapiambeng  yening  nenten  prasida miarsayang saha becik. Dudonan ring sajeroning miarsayang  inggih  punika  katerima utawi pikolih, kauningang/ kawagedan  miarsayang,  pangeling- eling,  nureksain  miwah  penampen.
Soroh-soroh miarsayang wenten tetiga  inggih  punika  miarsayang secara  pasif,  miarsayang  secara kritis, lan miarsayang secara aktif.

## KRAMANING TETILIK
Yening kacingak ring tatujonnyane, tetilikan punika matetujon nelatarang indik data sane sampun  kapolihang.  Untengnyane, tetilikan  puniki  nganggen  palihan tetilikan deskriptif utamanyane nganggen kramaning deskriptif kualitatif .  Wenten  lelima  papalih paridabdab  kramaning  tetilik  sakadi:
(1) pendekatan lansoroh tetilik;
Tetilik  puniki  ngangge pendekatan lan  soroh  tetilik deskriptif  kualitatif ; (2)  Genah  tetilikan  puniki  ring Pasraman Widya Santhi Desa Penarukan  Buleleng;  (3)  Wit  data sajeroning  tetilikan  puniki  inggih punika dresta satua Bali ring Pasraman Widya Santhi Desa Penarukan  Buleleng;  (4)  mupulang data, Kramaning kanggen  mupulang data inggih punika kramaning kramaning praktiasa (observasi) , kuisioner,  sadu  wicara (wawancara) lan dokumentasi, piranti sane kanggen  mupulang data inggih punika kuisioner ;  lan  (5) data tureksa, Pamargin data tureksa sane kalaksanayang ring sajeroning tetilikan  puniki  inggih  punika  a) identifikasi  data b )  reduksi  data c) klasifikasi data d) panyutetan.

## PIKOLIH LAN TETEPASAN
Pikolih lan tetepasan kawentenan  dresta  satua  Bali  ring pasraman widya santhi Desa Penarukan Buleleng katlatarang ring sor puniki. Satua  pamekasnyane  ring  Bali sampun  wenten  saking  dumun. Ngeninin  indik  kawentenan  satua ring Pasraman puniki, wenten makudang-kudang satua sane nglimbak  nganutin  sapasira  sane dados pragina tur sapunapi parisolahnyane  ring  satua.  Indike punika  prasida  kauningin  olih  para sisia ring pasraman punika, minakadi  satua  sane  nyaritayang indik  parisolah  para  Dewa,  manusa, beburon, miwah pecampuhan manusa sareng beburon sane wenten ring caritanyane. Satua sane nganggen  beburon  pinaka  pragina ring  satua  sekadi  sane  sampun lumrah kauningin. Pasraman puniki magenah ring wewidangan Desa Pakraman Penarukan Buleleng, pasraman puniki  kamargiang  ping  kalih  sane awuku  ring  rahina  saniscara  galah 16.00-17.30  sore  lan  redite  galah 08.00-10.00 semeng. Akeh paplajahan sane kaajahin ring
pasraman  puniki,  luirnyane  makarya piranti  persembahyangan,  nyurat aksara  Bali  (nyastra)  lan  masatua Bali.
Wantah  15  satua  Bali  sane kauningin,  krana  ring  pasraman punika Jero Dalang Paneca ngajahin satua  sane  lumrah  lan  sane  dangan karesepang  olih  alit-alit.  Yening selehin, satua akeh madue kawigunan  sane  becik  santukan prasida  kaanggen  sarana  paajah- ajah  anggen  ngwangun  parisolah anak alit.
Ring pasraman puniki parasisia nenten  kaharusang  mangda  prasida bisa masatua. Sane penting nika alit- alit prasida nguningin indik kawentenan  satua  lan  dresta  satua Bali punika. Parikrama puniki kamargiang  pinaka  wentuk  rasa rungu  ring  pidabdab  ngajegang nilai budaya tetamian leluhur, nguningayang  tetuek  sane  wenten ring carita punika, ngantos bebanyolan taler kacaritayang. Puniki pacang katelatarang Unteng  sane  wenten  ring  satua, kawigunan  sane  wenten  ring  satua, lan  arti/  suksman  sane  wenten  ring satua, sane kauningin olih sisia-sisia sane  wenten  ring  pasraman  widya santhi  Desa  Penarukan  Buleleng. Saking  satua  kapertama  kantos satua  kaping  untat  sekadi  ring  sor puniki.
Satua  I  Siap  Selem,  manut    Ida Ayu  Catur  Oka  Febriani  (11  tiban) sinalih tunggil sisia sane wenten ring pasraman uning unteng sane
wenten  ring  satua  I  Siap  Selem inggih  punika  Daya  Upaya  ( Akal Cerdik ),  kawigunan  sane  wenten ring  satua  I  Siap  Selem  inggih punika  kawigunan  ring  kahanan bebanyolan,  lan  suksman  sane wenten  ring  satua  I  Siap  Selem inggih  punika  suksman  pemersatu, lan suksman bebanyolan.
Satua I Bawang teken I Kasuna, Manut Putu Wahyuni Putri Utami (11
Tiban)    sinalih  tunggil  sisia  sane wenten  ring  pasraman  uning  unteng sane  wenten  ring  satua  I  Bawang teken  I  Kasuna  inggih  punika  Satya ngawi bagya, kawigunan sane wenten  ring  satua  I  Bawang  teken  I Kasuna  inggih  punika  kawigunan ring kahanan pendidikan, lan suksman  sane  wenten  ring  satua  I Bawang  teken  I  Kesuna  inggih punika  suksman  kesejahteraan  lan suksman kontrol sosial.
Satua  I  Lutung  teken  I  Kakua, Manut  Dewa  Kadek  Oka  Wedana (10  tiban)    sinalih  tunggil  sisia  sane wenten  ring  pasraman  uning  unteng sane  wenten  ring  satua  I  Lutung teken  I  Kakua  inggih  punika  Daya Upaya  ( Akal  Cerdik ),  kawigunan sane  wenten  ring  satua  I  Lutung teken I Kakua inggih punika kawigunan ring kahanan religius, lan suksman  sane  wenten  ring  satua  I Lutung  teken  I  Kakua  inggih  punika suksman kontrol  sosial  lan  suksman religius.
Satua  Men  Tiwas  teken  Men Sugih,  Manut  Desak  Dian  (10  tiban) sinalih tunggil sisia sane wenten ring pasraman uning unteng sane wenten  ring  satua  Men  Tiwas  teken Men Sugih inggih punika ngukuhang padewekan ( pengendalian diri) miwah pikayun, )    kawigunan sane wenten  ring  satua  Men  Tiwas  teken Men  Sugih  inggih  punika  kawigunan ring kahanan pendidikan, kawigunan ring  kahanan  religius,lan  kawigunan ring  kahanan  sosial,  lan  suksman sane  wenten  ring  satua  Men  Sugih teken  Men  Tiwas  inggih  punika suksman kontrol  sosial  lan  suksman kesejahteraan.
Satua  Ni  Tuung  Kuning,  Manut
Dewa Putu Satria Wiguna (13 tiban) sinalih tunggil sisia sane wenten ring pasraman uning unteng sane wenten  ring  satua  Ni  Tuung  Kuning inggih punika Karma Phala, kawigunan  sane  wenten  ring  satua
Ni  Tuung  Kuning  inggih  punika kawigunan ring kahanan religius, lan suksman  sane  wenten  ring  satua  I Siap  Selem  inggih  punika  suksman religius.
Satua  I  Angsa  teken  I  Empas, Manut  Desak  Komang  Sri  Yantini (11  tiban)    sinalih  tunggil  sisia  sane wenten  ring  pasraman  uning  unteng I Angsa teken I Empas inggih punika
Ngukuhang padewekan miwah pikayun,  kawigunan  sane  wenten ring  satua  I  Angsa  teken  I  Empas inggih punika kawigunan ring kahanan  sosial  lan  suksman  sane wenten  ring  satua  I  Angsa  teken  I Empas inggih punika suksman kontrol sosial.
Satua  I  Kambing  ajak  I  Lutung, Manut Dewa Kadek Witara (11 tiban) sinalih tunggil sisia sane wenten ring pasraman  uning  unteng  I  Kambing teken  I  Lutung  inggih  punika  Daya Upaya  ( Akal  Cerdik ),  kawigunan sane  wenten  ring  satua  I  Kambing ajak I Bojog inggih punika kawigunan ring kahanan bebanyolan,  lan      suksman  sane wenten  ring  satua  I  Kambing  ajak  I Lutung inggih punika suksman bebanyolan. Satua Pan Balang Tamak,
Manut  Dewa  Putu  Krisna  Dana  (13 tiban)    sinalih  tunggil  sisia  sane wenten  ring  pasraman  uning  unteng sane  wenten  ring  satua  Pan  Balang Tamak  inggih  punika  Daya  Upaya ( Akal Cerdik ), kawigunan sane wenten  ring  satua  Pan  Balang Tamak inggih punika kawigunan ring kahanan  sosial  lan  kawigunan  ring kahanan  bebanyolan  lan  suksman sane  wenten  ring  satua  Pan  Balang Tamak inggih punika suksman pemersatu, lan suksman bebanyolan. Satua  Sang  Prabu  Aji  Dharma,
Manut  Dewa  Kadek  Leo  Putra  (13 tiban)    sinalih  tunggil  sisia  sane wenten  ring  pasraman  uning  unteng sane  wenten  ring  satua  Sang Prabhu  Aji  Dharma  inggih  punika
paritutur sane sujati utawi parilaksana  sane  luwih,  kawigunan sane  wenten  ring  satua Sang  Prabu Aji Dharma inggih punika kawigunan ring  kahanan  religius,  lan  suksman sane  wenten  ring  satua Sang  Prabu Aji  Dharma  inggih  punika  suksman religius.
Satua  I  Tuma  teken  I  Titih, Manut  Ida  Ayu  Indah  Trisnawati  (11 tiban)    sinalih  tunggil  sisia  sane wenten  ring  pasraman  uning  unteng sane  wenten  ring  satua  I  Tuma teken  I  Titih  inggih  punika  lobha ngawi  sengkala,  kawigunan  sane wenten  ring  satua  I  Tuma  teken  I Titih  inggih  punika  kawigunan  ring kahanan  pendidikan,  lan  suksman sane  wenten  ring  satua  I  Tuma teken  I  Titih  inggih  punika  suksman kontrol sosial.
Satua  I  Belog,  Manut  Dewa Putu  Wahyu  Ardi  Putra  (13  tiban) sinalih tunggil sisia sane wenten ring pasraman uning unteng sane wenten  ring  satua  I  Belog  inggih punika  kabelogan,  kawigunan  sane wenten  ring  satua  I  Belog  inggih punika  kawigunan  ring  kahanan bebanyolan,  lan  suksman  sane wenten  ring  satua  I  Belog  inggih punika suksman bebanyolan.
Satua  Kambing  takutin  Macan, Manut  Reshnya  Graciella  Sahertian (10  tiban)    sinalih  tunggil  sisia  sane wenten  ring  pasraman  uning  unteng sane  wenten  ring  satua  Kambing takutin  Macan  inggih  punika  Daya Upaya  ( Akal  Cerdik ),  kawigunan sane  wenten  ring  satua  Kambing takutin Macan inggih punika kawigunan ring kahanan bebanyolan,  lan  suksman  sane wenten  ring  satua  Kambing  takutin Macan inggih punika suksman pemersatu, lan suksman bebanyolan. Satua  Nang  Cubling,  Manut
Gusti Ayu Agung Tania Gautami  (11 tiban)    sinalih  tunggil  sisia  sane wenten  ring  pasraman  uning  unteng sane  wenten  ring  satua  Nang
Cubling  inggih  punika  Daya  Upaya
( Akal Cerdik ), kawigunan sane wenten  ring  satua  Nang  Cubling inggih punika kawigunan ring kahanan  bebanyolan,  lan  suksman sane  wenten  ring  satua  Nang Cubling  inggih  punika  suksman pemersatu, lan suksman bebanyolan. Satua Rare Angon, Manut Desak  Ketut  Ari  Suastini  (11  tiban) sinalih tunggil sisia sane wenten ring pasraman uning unteng sane wenten  ring  satua  Rare  Angon inggih  punika  paritutur  sane  sujati utawi parilaksana sane luwih, kawigunan  sane  wenten  ring  satua Rare Angon inggih punika kawigunan ring kahanan pendidikan, lan suksman sane wenten ring satua
I Siap Selem inggih punika suksman religius lan suksman kesejahteraan.
Satua  I  Ubuh,  Manut  Desak Kadek  Merry  Sukmawati  (11  tiban) sinalih tunggil sisia sane wenten ring pasraman uning unteng sane wenten  ring  satua  I  Ubuh  inggih punika  paritutur  sane  sujati  utawi parilaksana  sane  luwih,  kawigunan sane  wenten  ring  satua  I  Ubuh inggih punika kawigunan ring
kahanan  pendidikan,  lan  suksman sane  wenten  ring  satua  I  Ubuh inggih punika suksman Kontrol sosial.
Ngajegang  dresta  masatua  Bali majalaran  antuk  pasraman  puniki dahat mawiguna pesan, krana prasida  ngelestariang  dresta  satua ring  Bali.  Masatua  punika  wantah tata cara sane becik pacang ngawentuk sifat anak  alit.  Anak  alit prasida  nureksain  lan  uning  ring parilaksana  sane  becik  lan  nenten becik.Tata  cara  ngajegang  dresta masatua Bali majalaran antuk pasraman  puniki  inggih  punika  sane kapertama,  kaundang  alit-alit  sane saking  jenjang  SD,  SMP,  SMA miwah selanturnyane ring pantaraning wewidangan Desa pakraman  Penarukan,  derika  lantas
kapupulang  alit-alit  sane  ngamiletin pasraman  punika.  Kaping  kalih, yening  sampun  mapupul  derika lantas  alit-alit  kaicenin  paplajahan masatua, kawigunan lan pentingnyane  malajah  masatua  Bali. usan  nika  lantas  kaicenin  satua- satua sane kabaktayang saha becik. Guru  masatua  alit-alit  mirengang utawi  miarsayang  saha  becik,  usan nika sane kaping untat alit-alit kaicen galah  masatua  ke  arep  timpal- timpalne,  guru  membimbing  alit-alit mangda  prasida  maktayang  satua saha becik.
Penampen  Guru  Jero  Dalang Paneca  indik  satua  punika  inggih punikia satua nika dumun kalaksanayang  olih  lingsir-lingsire sadereng  sirep  oka-okane.  Tetujon ipun  gumanti  ngicenin  pratiwimba- pratiwimba  majeng  ring  oka-okane. Satua punika pinaka cerminan laksana jadma ring mercapada. Selanturnyane penampen saking  ali-alit  ring  pasraman  puniki indik satua inggih punika, satua nika becik  pisan,  punika  akeh  medaging paplajahan  sane  becik,  satua  nika mengajarkan mangda iraga melaksana  sane  becik,  prasida ngajahin  yening  melaksana  becik, melah  tepukin.  Yening  melaksana kaon,  sengkala  sane  jagi  iraga tepukin. Satua puniki mangda prasida  katerusang  ring  pasraman puniki. Manut  sekadi  penampen  ring ajeng,  prasida  karingkesan  satua punika  wangun  carita  sane  wenten ring  kauripan  krama  Bali  sane marupa carita fantasi utawi khayalan sane nenten kauningin keyaktiyannyane, nanging satua puniki  sampun  kauningin  daweg dumun  tur  nenten  wenten  wasta pawanginyane  lan  warsa  karya sastra puniki kakawi.
Panyutetan  indik  pikolih  tetilikan sane  sampun  kalaksanayang  inggih punika  Kawentenan  dresta  satua Bali  ring  pasraman  Widya  Santhi
Desa  Penarukan  Buleleng  puniki sanget  becik  .  akeh  alit-alit  sane seneng ngamiletin paplajahan
masatua  lan  akeh  sane  sampun uning  indik  satua-satua  Bali  punika. Alit-alit  masih  prasida  uning  indik tatuek  satua,  kawigunan  satua, miwah suksman satua.
Tata  cara  ngajegang  dresta masatua Bali majalaran antuk Widya Santhi ring Desa Penarukan Buleleng  inggih  punika  kaundang alit-alit  sane  saking  jenjang  SD, SMP,  SMA  miwah  selanturnyane ring  wewidangan  Desa  Pakraman Penarukan.
Penampen  Guru  lan  para  sisia ring  pasraman  Widya  Santhi  Desa Penarukan  Buleleng  indik  satua inggih  punika  manut  Guru  Jero
Dalang Paneca Satua punika pinaka cerminan laksana jadma ring
mercapada. Satua punika luire
sumberne  subha  lan  asubha  karma nika  tujuan  anak  lingsir  makarya satua  mangda  wenten  anggena pedoman  ring  sajeroning malaksana ring  jagate.  Yening  manut  alit-alit satua punika akeh medaging paplajahan  sane  becik,  satua  nika mengajarkan mangda iraga
melaksana  sane  becik,  prasida ngajahin  yening  melaksana  becik, melah  tepukin.  Yening  melaksana kaon,  sengkala  sane  jagi  iraga tepukin.

## PAMUPUT
Ring  tetilikan  puniki  durung wenten tetilikan sane asoroh, puniki wantah  tetilikan  anyar.  Malarapan antuk tetilikan sane sampun kapolihang  lan  katepasin  olih  panilik indik  kawentenan  dresta  masatua Bali  ring  Pasraman  Widya  Santhi Desa  Penarukan  Buleleng,  tetilikan puniki  madue  kaluihan  minakadi panilik prasida nilikin indik
kawentenan  dresta  masatua  Bali ring  Pasraman,  ngamolihang  15
satua sane kauningin olih alit-alit ring pasraman  punika,  ring  satua-satua punika alit-alit prasida nguningayang piteket, unteng, kawigunan lan suksman  saking  satua  punika.  Taler prasida nguningin tata cara ngajegang  dresta  masatua  Bali majalaran  antuk  pasraman  punika lan uning penampen-penampen saking guru miwah sisia ring pasraman  punika  indik  satua  Bali. Kakirangannyane  punika  sisia-sisia saking  pasraman  Widya  Santhi puniki durung nanin nyarengin pacentokan  masatua.  Sapatutnyane sisia  ring  pasraman  sane  sampun waged  masatua,  yening  wenten pacentokan masatua ring wewidangan  Penarukan  utawi  ring genah  sane  tiosan,  sumangdana para  sisia  punika  sareng  ngamiletin pacentokan. Mangda paplajahan masatua sane kapolihang ring pasraman punika mawiguna. Piteket  kawedarang  majeng ring:  (1)  majeng  ring  alit-alit  ring pasraman,  mangda  sayan  teleb nglanturang paplajahan sane kaajahin  ring  pasraman  punika, mangda prasida melahirkan
generasi muda hindu sane becik; (2) Majeng ring alit-alit lan para yowana, mangda  nyelehin  malih  daging- daging  satua  Bali,  Majeng  ring parajana sane durung makulawarga,
mangda becik pikayunanne maurukin  utawi  malajahin  satua- satua Bali punika mangdane benjangan ritatkala sampun makulawarga, prasida raris nglimabakang ring pianaknyane, miwah  Majeng  ring  parajana  sane sampun  makulawarga,  mangdane nenten waneh-waneh ngicen paplajahan  lan  masatua  sane  katah madaging  piteket-piteket  gumanti prasida kaanggen titi ritatkala maparisolah utawi malaksana sakantune  maurip  ;  (3)  Majengring panilik  sios,  sumangdane  prasida nglaksanayang panilikan selanturnyane majalaran antuk
tetilikan  sane  tios  tur  instrument sane kaanggen mangda kakaryanang sane dangan; (4) Majeng  ring  sang  sane  ngwacen, yening  manawi  wenten  kakirang- kirangannyane mangda prasida ngicen piteket ring panilik, sumangdane benjangan skripsi puniki prasida paripurna.

## KAPUSTAKAAN
Anandakusuma,  Sri  Reshi.  1986.
Kamus  Bahasa  Bali. Graha Pengaratan: CV. Kayumas Agung. Antara,  I  Gusti  Putu.2011. Teori Apresiasi Sastra Bali Anyar. Singaraja:   Yayasan Saba Sastra Bali. Arikunto, Suharsini.2005. Manajemen Penelitian. Jakarta: Rineka Cipta. -------.2006. Prosedur Penelitian Suatu Pendekatan Praktik. Jakarta: Rineka Cipta. Astika,  Yasa.  2014. Sastra  Lisan Teori dan Penerapannya. Yogyakarta: Graha Ilmu. Djoko  Pradopo,  Rachmat.  2003. Metodologi  Penelitian  Sastra. Yogyakarta:  PT  Anindita  Graha
Widya.
Esten,mursal.1999. Desentralisasi
Kebudayaan. Bandung: Angkasa. Gautama, Wayan Budha.2007. Kasusastraan Bali. Cakepan Panuntun Malajahin  Kasusastraan  Bali. Surabaya: Paramita Hermawan,  Herry.  2012. Menyimak Keterampilan Berkomunikasi yang  Terabaikan .  Yogyakarta: Graha Ilmu.
Iqbal,  Hasan.  2002. Pokok-Pokok Materi Metodologi Penelitian dan Apliasinya. Indonesia: Ghalia Kutha  Ratna,  Nyoman.  200. Teori,
Metode,  dan  Teknik  Penelitian
Sastra dari Strukturalisme Hingga Postrukturalisme Perspektif Wacana Naratif. Yogyakarta: Pustaka Pelajar. Suaka,  I  Nyoman.2004. Dinamika Kasusastraan Indonesia. Balai Bahasa Pusat Bahasa Departemen Pendidikan Nasional Denpasar. Suandi,  Nengah.  2008. Pengantar Metodologi  Penelitian  Bahasa . Singaraja: Undiksha. Suastika,  I  Made.  2011. Tradisi
Sastra  Lisan  (Satua)  di  Bali . Denpasar:Pustaka Larasan Sudjana, H.D. 2005. Strategi Pembelajaran .  Bandung:  Fatah Produktion. Sugiyono.  2013. Metode  Penelitian Kuantitatif,  Kualitatif,  dan  R&D.
Bandung: Alfabeta.
Tinggen, I Nengah. 2001. Kumpulan Buku Satua . Singaraja: Universitas Pendidikan Ganesha Wendra,  I  Wayan.  2014. Buku  Ajar Penulisan Karya Ilmiah. Singaraja: UNDIKSHA